
1904. Περί λειτουργίας αριθμολαχειου (ΛΟΤΤΟ) και λαχείου - 

(ΠΡΟ-ΤΟ) ...·.. 1 -- 

ΠΡΟΕΔΡΙΚΑ ΔΙΑΤΑΓΜΑΤΑ ΝΟΜΟΙ 


355. Τροποποίηση της συστατικής πράξης της Δημοτικής Επιχεί¬ 

ρησης Ύδρευσης και Αποχέτευσης Γιαννιτσών του Νομού 
Πέλλης (ΔΕΤΑΓ) (72/83 και 257/85 Π.Δ. Α34/17.3.83 
κάι Α’99/28.5.85) ως προς τη διοίκηση αυτής . 2 

358. Βαθμολογική και μισθολογική εξέλιξη μετατασσόμενου βοη¬ 


θού κατά τις διατάξεις των άρθρων 35 και 37 του Ν. 1268/) 
1982, για τη δομή και λειτουργία των Ανωτάτων Εκπαιδευ-Ι 


. τικών Ιδρυμάτων .:.. 5 

359. Προσθήκη νέων ειδικοτήτων στις Τεχνικές Επαγγελματικές 

Σχολές δευτεροβάθμιας εκπαίδευσης της Σχολής Τουριστι¬ 
κών Επαγγελμάτων .. 6 

Δωρεάν διάθεση οικοπεδικής έκτασης 5.768 τ.μ. από το Στρατό¬ 
πεδο «ΚΛΕΙΣΑΡΗ» Σερρών, ιδιοκτησίας του Ταμείου Εθνι¬ 
κής "Αμυνας (Τ.ΕΘ.Α.), στο Δημόσιο προκειμένου να χρησι¬ 


μοποιηθεί από το Υπουργείο Πολιτισμού .\ . . . 8 

Καθορισμός του ύψους των εξωτραπεζικών επιτοκίων. '9 

Διορισμός μελών του Κεντρικού Συμβουλίου για την καταπολέμηση 

της διάδοσης των ναρκωτικών (ΚΕΣΥΚΑΝΑ).10 

Αύξηση των θέσεων των Ειδικών Συμβούλων - Ειδικών Συνεργα¬ 
τών στο Πολιτικό Γραφείο του Υφυπουργού Προεδρίας της 
Κυβέρνησης . ν . .,·. . .' ..11 

ΑΠΟΦΑΣΕΙΣ 

Έγκριση Πρωτοκόλλου της Μικτής Ελληνο-Βουλγαρικής Τεχνικής 
Ομάδας Εργασίας και Ομάδας για το Περιβάλλον Ορεστιάδα 

- Σβίλενγκραντ, 13 - 14.3.1990 . 12 

Μεταβολή του καθεστώτος που διέπει την υποχρέωση των εμπορι¬ 
κών τραπεζών για τη χρηματοδότηση δημοσίων επιχειρή¬ 
σεων και οργανισμών .,. .13 

Χορήγηση συναλλάγματος στις εταιρείες Επενδύσεων Χαρτοφυλα¬ 
κίου και Διαχειρίσεως Αμοιβαίων Κεφαλαίων για επένδυση 
διαθεσίμων τους σε χρεόγραφα εξωτερικού .14 


( 1 ) 

ΝΟΜΟΣ ΥΠ'ΑΡΙΘ. 1904 

Περί λειτουργίας αριθμολαχειου (ΛΟΤΤΟ) και λαχείου (ΠΡΟ- 

ΤΟ). . 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Το άρθρο 26 του Ν. 1646/1986 «Μέτρα πρόληψης και καταστολής 
της βίας στους αθλητικούς χώρους και άλλες διατάξεις» αντικαθίσταται 
ως ακολούθως: 

“«Άρθρο 26 

1. Με προεδρικό διάταγμα, που εκδίδεται με πρόταση του αρμόδιου 
για θέματα Αθλητισμού Υπουργού, επιτρέπεται η έκδοση αριθμολα- 
χείου (ΛΟΤΤΟ) καθώς και λαχείου (ΠΡΟ-ΤΟ), το οποίο έχει χαρα¬ 
κτήρα παρακολουθηματικό του αριθμολαχειου και του δελτίου ΠΡΟ- 
ΠΟ. Διαχειριστής τούτων ορίζεται ο Οργανισμός Προγνωστικών Αγώ¬ 
νων Ποδοσφαίρου (Ο.Π.Α.Π.), ο οποίος υποχρεούται να λαμβάνει κάθε 
αναγκαίο μέτρο για την εξασφάλιση της κανονικής και απρόσκοπτης 
λειτουργίας τους. 

2. Τα θέματα της οργάνωσης και λειτουργίας των παραπάνω λα¬ 
χείων καθορίζονται με το προεδρικό διάταγμα της παραγράφου 1 του 
παρόντος άρθρου. Με το ίδιο διάταγμα επιτρέπεται η παροχή εξουσιοδό¬ 
τησης στον αρμόδιο για θέματα Αθλητισμού Υπουργό να ρυθμίζει με 
απόφασή του, δημοσιευόμενη στην Εφημερίδα της Κυβερνήσεως του ει¬ 
δικότερου τεχνικού ή λεπτομερειακού χαρακτήρα θέματα οργάνωσης 
και λειτουργίας των λαχείων αυτών. 

3. Τα δικαιώματα και οι υποχρεώσεις των πρακτόρων ρυθμίζονται 
σύμφωνα με τις διατάξεις του εκάστοτε ισχύοντος κανονισμού δικαιω¬ 
μάτων και υποχρεώσεων του δελτίου προγνωστικών αγώνων ποδο¬ 
σφαίρου. 

4. Τα έσοδα από το αριθμολαχείο (ΛΟΤΤΟ) και από το ΠΡΟ-ΤΟ, 
μετά την εκκαθάριση, στην οποία περιλαμβάνετααι το ποσοστό των νι¬ 
κητών, η αποζημίωση των πρακτόρων, καθώς και τα έξοδα λειτουργίας 
του αριθμολαχειου και του ΠΡΟ-ΤΟ, ως και άλλων υποχρεώσεων του 
διαχειριστού, περιέχονται κατά 15% στο Υπουργείο Πολιτισμού για την 
ενίσχυση του προγράμματος πολιτιστικής ανάπτυξης. Κατά το υπό¬ 
λοιπο αποτελούν έσοδο της Γενικής Γραμματείας Αθλητισμού και με 
απόφαση του αρμόδιου για θέματα Αθλητισμού Υπουργού, διατίθενται 

για την εκπλήρωση των σκοπών της». 

"Άρθρο 2 

Η ισχύς του παρόντος νόμου αρχίζει από της δημοσιεύσεώς του στην 
Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 25 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ-ΜΠΕΝΑΚΗ 

Θεωρήθηκιε χαι τέθηκε η Μεγάλη Σφραγίδα τον Κράτους. 

Αθήνα, 25 Οκτωβρίου 1990 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘΑΝ.ΚΑΝΕΛΛΟΠΟΥΛΟΣ 
-+- 

ΠΡΟΕ ΔΡΙΚΑ ΔΙΑΤΑΓ ΜΑΤΑ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 355 
Τροποποίηση της συστατικής πράξης της Δημοτικής Επιχείρησης 

Ύδρευσης και Αποχέτευσης Γιαννιτσών του Νομού Πέλλης 

(ΔΕΥΑΓ) (72/83 και 257/85 Π.Δ. Α34/17.3.83 και Ά99/ 

28.5.85) ως προς τη διοίκηση αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 3 του Ν. 1069/1980 (Α' 
191/80). 

2. Τις διατάξεις του άρθρου.260„και 261 του Π.Δ. 323/1989 (Δη¬ 
μοτικός και Κοινοτικός Κώδικας Α' 146). 

3. Την 16/90 απόφαση του δημοτικού συμβουλίου Γιαννιτσών. 

4. Την 266/90 γνωμοδότηση του Συμβουλίου Επικράτειας με πρό¬ 
ταση του Υπουργού Εσωτερικών, αποφασίζουμε: 

, Άρθρο μόνο 

Η παράγραφος 9 του άρθρου μόνου του Προεδρικού Διατάγματος 
72/83 (Α' 34/83) «Σύσταση στο Δήμσ Γιαννιτσών νομού Πέλλης 
ενιαίας επιχείρησης ύδρευσης και αποχέτευσης με το όνομα «Δημοτική 
Επιχείρηση Ύδρευσης και Αποχέτευσης Γιαννιτσών» όπως αυτή τροπο¬ 
ποιήθηκε με το άρθρο μόνο του Π.Δ. 257/85 (Α’ 99), αντικαθίσταται 
ως εξής: , 

Η Δημοτική επιχείρηση Ύδρευσης και Αποχέτευσης Γιαννιτσών 
(ΔΕΥΑΓ) διοικείται από ενδεκαμελές (11) διοικητικό συμβούλιο που τα 
μέλη του ορίζονται μαζί με τους αναπληρωτές τους με απόφαση του δη¬ 
μοτικού συμβουλίου. 

Από τα ένδεκα (11) μέλη του διοικητικού συμβουλίου: 

Λ ' 

α) Επτά (7) είναι αιρετοί εκπρόσωποι του Δήμου από τους οποίους ο 
ένας είναι Πάρεδρος. 

β) Ένας (1) είναι εκπρόσωπος του Εργατικού Κέντρου Γ ιαννιτσών. 

ο 

γ) Δύο (2) είναι δημότες ή κάτοικοι του Δήμου Γ ιαννιτσών που έχουν 
πείρα και γνώσεις σχετικές με το αντικείμενο της επιχείρησης. 

δ) Ένας (1) είναι εκπρόσωπος των εργαζομένων στην Επιχείρηση 
όταν αυτή απασχολεί περισσότερους από είκοσι εργαζόμενους. 

Το δημοτικό συμβούλιο ορίζει από τα μέλη του διοικητικού συμβου¬ 
λίου τον Πρόεδρο και τον Αντιπρόεδρό του. 

Η θητεία του διοικητικού συμβουλίου ακολουθεί τη θητεία του δημο¬ 
τικού συμβουλίου και λήγει μόλις εγκατασταθούν τα νέα μέλη. 


Στον Υπουργό Εσωτερικών αναθέτουμε τη δημοσίευση και την εκτέ¬ 
λεση του διατάγματος αυτού. 

Αθήνα, 17 Σεπτεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΣΩΤΗΡΗΣ ΚΟΥΒΕΛΑΣ 
-♦- 

( 3 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 356 
Σύσταση Γ ενικών Διευθύνσεων και Μονάδος Στρατηγικού Σχεδιασμού 
και Ανάλυσης Πολιτικής στο Υπουργείο Γεωργίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 78 παράγραφοι 1, 4 και 5 και 80 παρά¬ 
γραφοι 1 και 4 του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (Α’ 101). 

2. Την Υ1201/5.10.90 Απόφαση Πρωθυπουργού «Καθορισμός αρ¬ 
μοδιοτήτων του Αναπληρωτή Υπουργού Εθνικής Οικονομίας Ευθ. Χρι¬ 
στοδούλου» (ΦΕΚ Β’ 636/5.10.1990). 

3. Την Υ1Ι40/1051173/0001/1990 κοινή απόφαση του Πρωθυ¬ 
πουργού και του Υπουργού Οικονομικών «Ανάθεση αρμοδιοτήτων 
Υπουργού Οικονομικών στον Υφυπουργό Οικονομικών» (Β’ 420). 

4. Την 499/1990 γνωμοδότηση του Συμβουλίου της Επικράτειας 
με πρόταση των Υπουργών Προεδρίας της Κυβέρνησης, Γεωργίας, 
Αναπληρωτή Υπουργού Εθνικής Οικονομίας και του Υφυπουργού Οι¬ 
κονομικών, αποφασίζουμε: 

Άρθρο 1 

Σύσταση Γενική Διευθύνσεων 

1. Συνιστώνται στο Υπουργείο Γεωργίας οι ακόλουθες Γενικές Διευ¬ 
θύνσεις: 

α. Γενική Διεύθυνση Εγγειοβελτιωτικών Έργων και Γεωργικών 
. Διαρθρώσεων που συγκροτείται από τις Διευθύνσεις: 

α.α. Σχεδιασμού Εγγειοβελτιωτικών Έργων και Αξιοποίησης Εδα- 
φοϋδατικών Πόρων 

β.β. Τεχνικών Μελετών και Κατασκευών 
γ.γ. Αξιοποίησης Εγγειοβελτιωτικών Έργων και Μηχανικού Εξο¬ 
πλισμού 

δ.δ. Προγραμματισμού και Γεωργικών Διαρθρώσεων 
ε.ε. Πολιτικής Γης 
στ.στ. Τοπογραφικής 

β. Γ ενική Διεύθυνση Φυτικής Παραγωγής που συγκροτείται από τις 
Διευθύνσεις: 

α.α. Παραγωγής και Αξιοποίησης Προϊόντων Δενδροκηπευτικής 
β.β. Παραγωγής και Αξιοποίησης Προϊόντων Φυτών Μεγάλης Καλ¬ 
λιέργειας 

γ.γ. Εισροών Φυτικής Παραγωγής 
δ.δ. Προστασίας Φυτικής Παραγωγής 

γ. Γ ενική Διεύθυνση Ζωικής Παραγωγής που συγκροτείται από τις 
Διευθύνσεις: 

α.α. Ζωικής Παραγωγής και Αξιοποίησης Προϊόντων αυτής 
β.β. Εισροών Ζωικής Παραγωγής 

δ. Γενική Διεύθυνση Δασικών Πόρων που συγκροτείται από τις Διευ¬ 
θύνσεις: 

α.α. Ανάπτυξης Δασικών Πόρων 
β.β. Προστασίας Δασών και Δασικού Περιβάλλοντος 
γ.γ. Διαχείριση Δασών και Δασικού Περιβάλλοντος 
δ.δ. Αισθητικών Δασών, Δρυμών και Θήρας 
■ ε. Γ ενική Διεύθυνση Γ εωργικών Εφαρμογών και Έρευνας που συ¬ 
γκροτείται από τις Διευθύνσεις: 
α.α. Γεωργικών Εφαρμογών 
β.β. Έρευνας 

γ.γ. Χωροταξίας και Προστασίας Περιβάλλοντος 
δ.δ. Πολιτικής Σχεδίασης Έκτακτης Ανάγκης (ΠΣΕΑ) 

στ. Γενική Διεύθυνση Διοικητικής Υποστήριξης που συγκροτείται 
από τις Διευθύνσεις: 

α.α. Διοίκησης Μονίμου Προσωπικού 

β.β. Διοίκησης Προσωπικού Ιδιωτικού Δικαίου 

γ.γ. Διοικητικού, Οργανωτικής Ανάπτυξης και Εκπαίδευσης 

δ.δ. Οικονομική 

ε.ε. Οικονομικού Ελέγχου και Επιθεώρησης 
στ.στ. Πληροφορικής 

ζ.ζ. Νομοπαρασκευαστικού Έργου και Νομικών Υποθέσεων 
η.η. Εποπτευομένων Γεωργικών Οργανισμών και Ιδρυμάτων 

ζ. Γενική Διεύθυνση Διαχείρισης Κοινοτικών Εισρόών-Ελέγχων και 
Αγροτικής Πολιτικής που συγκροτείται από τις διευθύνσεις: ^ 

α·.α. Διαχείρισης Αγορών Γεωργικών Προϊόντων 

β.β. Αγροτικής Πολιτικής και Τεκμηρίωσης 

γ.γ. Αγροτικού Συνεργατισμού και Ομαδικών δραστηριοτήτων 

η. Γενική Διεύθυνση Αλιείας που συγκροτείται από τις Διευθύνσεις: 

α.α. Θαλάσσιας Αλιείας 

β.β. Υδατοκαλλιεργειών και Εσωτερικών Υδάτων 

θ. Γενική Διεύθυνση Κτηνιατρικής που συγκροτείται από τις Διευθύν¬ 
σεις: 

α.α. Προστασίας Ζωικής Παραγωγής 
β.β. Κτηνιατρικής Δημόσιας Υγείας. 

Οι πιο πάνω Γενικές Διευθύνσεις συντονίζουν τη δράση των επί μέ¬ 
ρους υπηρεσιακών μονάδων από τις οποίες συγκροτούνται με σκοπό την 
καλύτερη και αποδοτικότερη εκτέλεση του έργου τους. 

2. Στις Γενικές Διευθύνσεις της προηγούμενης παραγράφου πρόΐστα- 
νται Γενικοί Διευθυντές των πιο κάτω Κλάδων: 

α. Της Γενικής Διευθύνσεως Εγγειοβελτιωτικών Έργων και Γεωρ¬ 
γικών Διαρθρώσεων υπάλληλος του Κλάδου ΠΕΙ Γεωπονικού ή ΠΕΙ 1 
Μηχανικών ή ΠΕ9 Διοικητικού. 

β. Της Γενικής Διευθύνσεως Φυτικής Παραγωγής υπάλληλος του 
Κλάδου ΠΕΙ Γεωπονικού. 

γ. Της Γενικής Διευθύνσεως Ζωικής Παραγωγής υπάλληλος του 
Κλάδου ΠΕΙ Γεωπονικού. 

δ. Της Γενικής Διευθύνσεως Δασικών Πόρων υπάλληλος του Κλάδου 
ΠΕ2 Δασολογικού. 

ε. Της Γενικής Διευθύνσεως Γεωργικών Εφαρμογών και Έρευνας 
υπάλληλος του Κλάδου ΠΕΙ Γεωπονικού ή ΠΕ2 Δασολογικού ή ΠΕ3 
Κτηνιατρικού: 

στ. Της Γενικής Διευθύνσεως Διοικητικής Υποστήριξης υπάλληλος 
των Κλάδων ΠΕ9 Διοικητικού ή ΠΕ10 Οικονομικού. 

ζ. Της Γενικής Διευθύνσεως Διαχείρισης Κοινοτικών Εισροών - 
Ελέγχων και Αγροτικής Πολιτικής υπάλληλοι-των Κλάδων ΠΕΙ Γεω¬ 
πονικού ή ΠΕ10 Οικονομικού ή ΠΕ9 Διοικητικού. 

η. Της Γενικής Διευθύνσεως Αλιείας υπάλληλος του Κλάδου ΠΕ4 
Ιχθυολόγων. 

θ. Της Γενικής Διευθύνσεως Κτηνιατρικής υπάλληλ,ος του Κλάδου 
ΠΕ3 Κτηνιατρικού. 

Άρθρο 2 

1. Συνιστάται στο Υπουργείο Γεωργίας σύμφωνα με τα οριζόμενα 
στις διατάξεις του άρθρου 80 παράγραφοι 1 έως και 5 του Ν. 1892/ 
1990 «Για τον εκσυγχρονισμό και την ανάπτυξη και άλλες διατάξεις» 
(Α' 101), Μονάδα Στρατηγικού Σχεδιασμού και Ανάλυσης Πολιτικής 
που υπάγεται απευθείας στον Υπουργό. 

2. Για τη στελέχωση, της συνιστωμένης με την προηγούμενη παρά¬ 
γραφο μονάδας, συνιστώνται στο Υπουργείο Γεωργίας δέκα (10) θέσεις 
ειδικού επιστημονικού προσωπικού, με σχέση εργασίας ιδιωτικού δι¬ 
καίου αορίστου χρόνου. 

Προσόντα διορισμού στις πιο πάνω θέσεις ορίζονται τα προβλεπόμενα 
από το άρθρο 26 του Π.Δ. 194/1988 (Α' 84), όπως αυτό ισχύει κάθε 
φορά. 

Ο αριθμός των θέσεων του προσωπικού αυτού κατά ειδικότητα καθο¬ 
ρίζεται κάθε φορά με την προκήρυξη πλήρωσης των κενών θέσεων. 


Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 25 Οκτωβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

. ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΑΝΑΠΛ. ΕΘΝ. ΟΙΚΟΝΟΜΙΑΣ 

ΜΙΛΤ. ΕΒΕΡΤ ΕΥΘ. ΧΡΙΣΤΟΔΟΥΛΟΥ 

ι 

ΥΦΥΠΟΥΡΓ. ΟΙΚΟΝΟΜΙΚΟΝ ΓΕΩΡΓΙΑΣ 

ΠΑΝ. ΔΕΛΗΜΗΤΣΟΣ ΜΙΧ. ΠΑΠΑΚΩΝΣΤΑΝΤΙΝΟΥ 

Περί μεταφοράς έδρας συμβολαιογράφου από το Δήμο Χαλανδρίου στην 
Κοινότητα Βριλησσίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: · 

1. Τις διατάξεις του άρθρου 2 παράγραφοι 3 και 4 του Νόμου 670/ 
1977 «περί κώδικος συμβολαιογράφων» 232/25.8.1971 τ.Α’. 

2. Την αριθ. 31/29.6.1990 γνωμοδότηση της Ολομέλειας του Δι¬ 
καστηρίου Πρωτοδικών Αθηνών που εκδόθηκε μετά την από 
24.4.1990 γνώμη του Διοικητικού Συμβουλίου του Συμβολαιογραφι¬ 
κού Συλλόγου Αθηνών - Πειραιώς - Αιγαίου - Δωδεκάνησου και 

3. Την 456/1990 γνωμοδότηση του Συμβουλίου Επικράτειας, με 
πρόταση του Αντιπροέδρου της Κυβέρνησης και Υπουργού Δικαιοσύνης 
αποφασίζουμε: 

Άρθρο μόνο 

Η έδρα μιας από τις θέσεις συμβολαιογράφων του Ειρηνοδικείου Χα¬ 
λανδρίου μεταφέρεται από ,την έδρα του Ειρηνοδικείου Χαλανδρίου 
στην Κοινότητα Βριλησσίων που υπάγεται στην ίδια Ειρηνοδικειακή πε¬ 
ριφέρεια. _ 

Στον Αντιπρόεδρο της Κυβέρνησης και Υπουργό Δικαιοσύνης αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 6 Οκτωβρίου 1990 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 
-—♦- 

( 5 ) 

Βαθμολογική και μισθολογική εξέλιξη μετατασσόμενου βοηθού κατά 

τις διατάξεις των άρθρων 35 και 37 του Ν. 1268/1982, για τη 

δομή και λειτουργία των Ανωτάτων Εκπαιδευτικών Ιδρυμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

" 1. Τις διατάξεις του άρθρου 35 και 37 παρ. 2 εδαφ. β' του Ν. 1268/ 
82, για τη δομή και λειτουργία των Ανωτάτων Εκπαιδευτικών Ιδρυμά¬ 
των (ΦΕΚ 87-Α'). . · 

2. Την Η/2871/30.4.1990 απόφαση του Πρωθυπουργού και του 
Υπουργού Εθνικής Παιδείας και θρησκευμάτων «Ανάθεση αρμοδιοτή¬ 
των στους Υφυπουργούς Εθνικής Παιδείας και θρησκευμάτων» (Β' 
296). 

3. Την 334/1990 γνωμοδότηση του Συμβουλίου της Επικράτειας 

μ& πρόταση του Υπουργού Προεδρίας της Κυβέρνησης και του Υφυ¬ 
πουργού Εθνικής Παιδείας και Θρησκευμάτων, αποφασίζουμε: 


Άρθρο 1 
Κατάταξη θέσης 

Η προσωρινή θέση που συστήθηκε σύμφωνα με τις διατάξεις των άρ¬ 
θρων 31; 35 και 37 του Ν. 1268/82 με την αριθ. Β1/99/9.3.90 (Β' 
220) απόφαση του Υπουργού Εθνικής Παιδείας και Θρησκευμάτων για 
τη μετάταξη βοηθςύ του Πανεπιστημίου Θεσσαλονίκης στη Δευτερο¬ 
βάθμια Εκπαίδευση, κατατάσσεται στον κλάδο ΠΕ3 - Μαθηματικών 
(ΜΚ 16-1) (άρθρο 14 του Ν. 1566/85, Α’ 167, και άρθρο 4 του Ν. 
1586/86, Ά 37). 

Άρθρο 2 

Μισθολογική και βαθμολογική εξέλιξη 

1. Η προσωρινή θέση του προηγούμενου άρθρου διαβαθμίζεται από 
το βαθμό που κατέχει ο μετατασσόμενος, κατά τη δημοσίευση του παρό¬ 
ντος,Π.Δ., μέχρι το βαθμό Α'. 

2. Ο μετατασσόμενος ασκεί τα καθήκοντα της θέσης, την οποία κα¬ 
ταλαμβάνει. 

3. Για την κατάταξη, τη μισθολογική και βαθμολογική εξέλιξη του 
μετατασσόμενου εφαρμόζονται διατάξεις του άρθρου 16 του Ν. 
1505/84 (Α' 194), του άρθρου 14 του Ν. 1566/85 (Α' 167) και των 
άρθρων 6 και 9 του Ν. 1810/88 (Α’ 223). 

Στον Υφυπουργό Εθνικής Παιδείας και Θρησκευμάτων αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 6 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΩΝ 

ΜΙΛΤ. ΕΒΕΡΤ ΒΑΣΙΛ. ΜΠΕΚΙΡΗΣ 

- 

Προσθήκη νέων ειδικοτήτων στις Τεχνικές Επαγγελματικές Σχολές 
δευτεροβάθμιας εκπαίδευσης της Σχολής Τουριστικών Επαγγελμά¬ 
των. 


Ο ΠΡΟΕΔΡΟΣ 

ΤΗΣΈΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 9 παρ. 4 και 9 του Ν. 1566/1985 
«Δομή και λειτουργία της πρωτοβάθμιας και δευτεροβάθμιας εκπαίδευ¬ 
σης και άλλες διατάξεις» (ΦΕΚ 167/Α/30.9.1985). 

2. Τη γνώμη του Διοικητικού Συμβουλίου της Σχολής Τουριστικών 
Επαγγελμάτων που διατυπώθηκε στο 20/1988 πρακτικό του. 

3. Την Υ. 1035/1031336/820/0006Α/27.4.90 απόφαση του 
Πρωθυπουργού και του Υπουργού Οικονομικών για ανάθεση αρμοδιο¬ 
τήτων στους Υφυπουργούς Οικονομικών (ΦΕΚ 291/Β'/27.4.90). 

4. Τη γνωμοδότηση του Συμβουλίου της Επικράτειας με αριθμό 
382/1990, μετά από πρόταση του Υπουργού Εθνικής Παιδείας και 
Θρησκευμάτων, του Υπουργού Τουρισμού και του Υφυπουργού Οικονο¬ 
μικών, αποφασίζουμε: 

Άρθρο 1 

1. Στις Τεχνικές Επαγγελματικές Σχολές Τουριστικών Επαγγελμά¬ 
των, εκτός από τις ειδικότητες που αναφέρονται στην παράγραφο 1 του 
άρθρου 1 του Π.Δ/τος 121/1988 (ΦΕΚ 59/τ.Α'/26.3.88), προστί¬ 
θεται η ειδικότητα: Ζαχαροπλαστική Τέχνη. 

2. Στις ακόλουθες Τεχνικές Επαγγελματικές Σχολές Τουριστικών 
Επαγγελμάτων (ΤΕΣΤΕ), εκ των αναφερομένων στην παράγρ. 3 του 
άρθρου 1 του Π.Δ/τος 121/1988, προστίθεται η λειτουργία των αντί¬ 
στοιχα σημειουμένων ειδικοτήτων: 

α) Τ.Ε.Σ.Τ.Ε. Αναβύσσου Αττικής: Ζαχαροπλαστική Τέχνη. 

β) Τ.Ε.Σ.Τ.Ε. Κοκκίνι Χάνι Ηρακλείου Κρήτης: Ζαχαροπλαστική 
Τέχνη. 


γ) Τ.Ε.Σ.Τ.Ε. Περαίας Θεσ/νίκης: Ζαχαροπλαστική Τέχνη, 
δ) Τ.Ε.Σ.Τ.Ε. Ρόδου: Μαγειρική Τέχνη, 
ε) Τ.Ε.Σ.Τ.Ε. Κέρκυρας: Μαγειρική Τέχνη. 

Άρθρο 2 

1. Σχετικά με το σκοπό, τη γλώσσα διδασκαλίας, τον αριθμό εισα¬ 
κτέων, τις προϋποθέσεις φοίτησης, τον τρόπο εισαγωγής και τη διάρ¬ 
κεια φοίτησης στις ειδικότητες του προηγουμένου άρθρου, εφαρμόζονται 
αντίστοιχα οι διατάξεις των άρθρων 2, 3, 4, 5 και 6 του Προεδρικού 
Διατάγματος 121 (ΦΕΚ 59/Α/26.3.1988). 

2. Για την ειδικότητα Ζαχαροπλαστική Τέχνη, κατά την εφαρμογή 
του άρθρου 5 του παραπάνω Π.Δ/τος, ορίζεται η αναλογία που αναφέ- 
ρεται στο εδάφιο β του ίδιου άρθρου. 

Άρθρο 3 

Η ισχύς του παρόντος, αρχίζει από τη δημοσίευσή του στην Εφημε¬ 
ρίδα της Κυβέρνησης. 

Στον Υπουργό Τουρισμού, αναθέτουμε τη δημοσίευση και εκτέλεση 
του παρόντος διατάγματος. 

. Αθήνα, 6 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΩΝ 

Π. ΔΕΛΗΜΗΤΣΟΣ Β. ΚΟΝΤΟΓΙΑΝΝΟΠΟΥΛΟΣ 

ΤΟΥΡΙΣΜΟΥ 

I. ΚΕΦΑΛΟΓΙΑΝΝΗΣ 

- :4 - 

Κατάργηση και συγχώνευση Ανωτέρων Δημοσίων Σχολών Εμπορικού 

Ναυτικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις των άρθρων 7 παράγρ. 1 και 2, 8 παράγρ. 3, 26 
παράγρ. 1 και 3, 27 παράγρ. 3 και 49 παρ. 1 και 3 του Ν. 576/77 
«περί οργανώσεως και διοικήσεως της Μέσης και Ανωτέρας Τεχνικής 
και Επαγγελματικής Εκπ/σεως» (ΦΕΚ 102Α/1977) σε συνδυασμό 
προς τα άρθρα 51 παρ. Ια του Ν. 1404/83 (ΦΕΚ 173Α/83) και 95 
παρ. 12 του Ν. 1566/85 (ΦΕΚ 167Α/85). 

β) Τις διατάξεις των άρθρων 66 και 67 του Ν.Δ. 187/73 «Περί Κώ- 
δικος Δημοσίου Ναυτικού Δικαίου» (ΦΕΚ 261Α/1973). 

γ) Το Π.Δ. 9/1979 «περί Δημοσίων Σχολών Εμπορικού Ναυτικού» 
(ΦΕΚ 3Α/1979) όπως αυτό τροποποιήθηκε με το Π.Δ. 538/1979 
«Διάρκεια φοίτησης στις Ανώτερες Δημόσιες Σχολές Εμπορικού Ναυτι¬ 
κού Πλοιάρχων και ραδιοτηλεγραφητών» (ΦΕΚ 187Α/1984). 

δ) Την αριθ. Η 2871/30.4.90 Απόφαση του Πρωθυπουργού και του 
Υπουργού Εθνικής Παιδείας και Θρησκευμάτων «Ανάθεση αρμοδιοτή¬ 
των στους Υφυπουργούς Εθνικής Παιδείας και Θρησκευμάτων» (ΦΕΚ 
296Β/4.5.90). 

ε) Την αριθ. Υ1140/1051173/1390/0001/9.7.90 Απόφαση του 
Πρωθυπουργού και του Υπουργού Οικονομικών «Ανάθεση αρμοδιοτή¬ 
των Υπουργού Οικονομικών στον Υφυπουργό Οικονομικών» (ΦΕΚ 
420Β/10.7.1990). 

στ) Την αριθ. 5/9.8.1990 σύμφωνη γνώμη του Συμβουλίου των 
Δημοσίων Σχολών Εμπορικού Ναυτικού. 

ζ) Την αριθ. 458/3.9.1990 και 542/11.11.1990 γνωμοδοτήσεις 
του Συμβουλίου της Επικράτειας με πρόταση του Υπουργού Εμπορικής 
Ναυτιλίας και των Υφυπουργών Εθνικής Παιδείας και Θρησκευμάτων 
και Οικονομικών, αποφασίζουμε: 

Άρθρο 1 

Κατάργηση και Συγχώνευση ΑΔΣΕΝ 

1. Η Ανώτερη Δημόσια Σχολή Εμπορικού Ναυτικού Γαλαξειδίου 
που ιδρύθηκε με το Π.Δ. 228/86 (ΦΕΚ 91Α/1986), καταργείται και 
συγχωνεύεται με τη λειτουργία στην Πρέβεζα Ανώτερη Δημόσια Σχολή 

Ραδιοτηλεγραφητών, η οποία μετά τη συγχώνευση μετονομάζεται σε 
Ανώτερη Δημόσια Σχολή Δοκίμων Αξιωματικών Εμπορικού Ναυτικού 
Πλοιάρχων - Ραδιοτηλεγραφητών Πρέβεζας. 

2. Οι Δημόσιες Σχολές Μηχανικών Εμπορικού Ναυτικού Σκαμαρα- 
γκά και Ελευσίνας που ιδρύθηκαν με την αριθ. 74845/12465/ 
6.11.1963 Απόφαση ΤΕΝ (ΦΕΚ 512Β/7.11.63) και Β.Δ/γμα 
563/71 αντίστοιχα και μετονομάστηκαν σε Ανώτερες Δημόσιες Σχολές 
Δοκίμων Αξιωματικών Εμπορικού Ναυτικού με το άρθρο 1 του Π,Δ. 9/ 
1979 (ΦΕΚ 3Α/1979) καταργούνται και συγχωνεύονται με τη λει¬ 
τουργούσα στον Ασπρόπυργο Ανώτερη Δημόσια Σχολή Δοκίμων Αξιω¬ 
ματικών Εμπορικού Ναυτικού Μηχανικών Ασπροπύργου. Στις εγκατα¬ 
στάσεις των ναυπηγείων Σκαραμαγκά και Ελευσίνας που στεγάζονταν 
μέχρι τώρα οι πιο πάνω σχολές λειτουργούν παραρτήματα των ΑΔ- 
ΣΕΝ/Ασπροπύργου υπό ενιαία Διοίκηση και Διεύθυνση Σπουδών. 

3. Οι σπουδαστές που είναι γραμμένοι στις καταργούμενες ΑΔΣΕΝ, 
με την έναρξη εφαρμογής του παρόντος Π.Δ. μεταγράφονται αυτοδί¬ 
καια στα αντίστοιχα τμήματα των Σχολών των προηγουμένων παρα¬ 
γράφων με την υπάρχουσα κατά τημεταγραφή σπουδαστική τους κατά¬ 
σταση. 

4. Το μόνιμο πολιτικό προσωπικό, καθώς και το πολιτικό προσωπικό 
με σύμβαση ιδιωτικού δικαίουαορίστου χρόνου που κατέχει προσωρινές 
οργανικές θέσεις και υπηρετεί στις καταργούμενες - συγχωνευόμενες 
Ανώτερες Δημόσιες Σχολές Εμπορικού Ναυτικού (ΑΔΣΕΝ) κατά το 
χρόνο δημοσίευσης του παρόντος, τοποθετείται ως υπεράριθμο στις ΑΔ¬ 
ΣΕΝ στις οποίες γίνεται η συγχώνευση. 

Άρθρο 2 

Κατάργηση ΑΔΣΕΝ 

1. Η Ανώτερη Δημόσια Σχολή Εμπορικού Ναυτικού Ηρακλείου με 
τμήματα Πλοιάρχων, Μηχανικών και Ραδιοτηλεγραφητών, που ιδρύ¬ 
θηκε με το Π.Δ. 9/1979 (ΦΕΚ 3Α/1979) και η Δημόσια Σχολή 
Εμπορικού Ναυτικού Ρόδου με τμήματα Μηχανικών και Ασυρματι¬ 
στών, που ιδρύθηκε με το Β.Δ. 323/1970 (ΦΕΚ 98Α/1970) και με¬ 
τονομάσθηκε σε Ανώτερη Δημόσια Σχολή Δοκίμων Αξιωματικών 
Εμπορικού Ναυτικού με το άρθρ. 1 του Π.Δ. 9/1979 (ΦΕΚ 3Α/ 
1979), καταργούνται. 

2. Οι σπουδαστές που είναι γραμμένοι στις ΑΔΣΕΝ/Ηρακλείου και 
Ρόδου κατά την έναρξη εφαρμογής του παρόντος Π.Δ. μεταγράφονται 
μετά από αίτησή τους κατ’ επιλογή, σε μία από τις λειτουργούσες ισό- 
βαθμες Ανώτερες Δημόσιες Σχολές Δοκίμων. Αξιωματικών Εμπορικού 
Ναυτικού της ίδιας ειδικότητας και με την υπάρχουσα κατά τη μετα¬ 
γραφή σπουδαστική τους κατάσταση. 

3. Το μόνιμο πολιτικό προσωπικό, καθώς και το πολιτικό προσωπικό 
με σύμβαση Ιδιωτικού Δικαίου αορίστου χρόνου που κατέχει προσωρι¬ 
νές οργανικές θέσεις, των καταργουμένων σχολών τοποθετείται, ως 
υπεράριθμο με απόφαση του Υπουργού Εμπορικής Ναυτιλίας, σε άλλες 
Ανώτερες Δημόσιες Σχολές Εμπορικού Ναυτικού ή, ανάλογα με τον 
κλάδο και την ειδικότητά του ή τη φύση της υπηρεσιακής του σχέσης, σε 
υπηρεσίες του Υπουργείου Εμπορικής Ναυτιλίας. 

Στον Υπουργό Εμπορικής Ναυτιλίας αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 16 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΩΝ 

ΠΑΝΑΓ. ΔΕΛΗΜΗΤΣΟΣ ΚΑΛΑ. Α. ΜΠΟΥΡΔΑΡΑ 

ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ ΠΑΥΛΙΔΗΣ 


ΠΡΑΞΕΙΣ ΥΠΟ ΥΡΓΙΚΟ Υ ΣΥΜΒΟΥΛΙΟΥ 

( 8 ) 

Πράξη 117 της 23 Οκτωβρίου 1990 
Δωρεάν διάθεση οικοπεδικής έκτασης 5.768 τ.μ. από το Στρατόπεδο 
«ΚΛΕΙΣΑΡΗ» Σερρών, ιδιοκτησίας του Ταμείου Εθνικής Άμυνας 
(Τ.ΕΘ.Α.), στο Δημόσιο προκειμένου να χρησιμοποιηθεί από το 
Υπουργείο Πολιτισμού. 

' ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις του άρθρου 10 του Ν. 719/1977 «περί αντικατα- 
στάσεως, τροποποιήσεως και συμπληρώσεως, διατάξεων τινών της 
περί δημοσίων κτημάτων νομοθεσίας και άλλων τινών διατάξεων». 

β. Την αριθ. 39/28.12.87 απόφαση (πρακτικό) της Διοικητικής 
Επιτροπής, του Ταμείου Εθνικής Άμυνας, με την οποία αποφασίστηκε 
η δωρεάν διάθεση στο Δημόσιο (Υπουργείο Οικονομικών), έκτασης 
5.768 τ.μ. από το Στρατόπεδο «ΚΛΕΙΣΑΡΗ» Σερρών (ιδιοκτησίας 
Τ.ΕΘ.Α.), η οποία στη συνέχεια θα πάραχωρηθεί στη Γενική Γραμμα¬ 
τεία Αθλητισμού του Υπουργείου Πολιτισμού. 

γ. Την αριθ. 1002333/218/Α.0010/4.10.90 πρόταση του 
Υπουργού Οικονομικών για παραχώρηση του παραπάνω ακινήτου στο 
Δημόσιο (Υπουργείο Οικονομικών), προκειμένου αυτό να χρησιμοποιη¬ 
θεί από το Υπουργείο Πολιτισμού, αποφασίζει: 

Την δωρεάν διάθεση στο Ελληνικό Δημόσιο (Υπουργείο Οικονομι¬ 
κών) για λογαριασμό του Υπουργείου Πολιτισμού, (Γενική Γραμματεία 
Αθλητισμού), έκτασης 5.768 τ.μ., από το Στρατόπεδο «ΚΛΕΙΣΑΡΗ» 
Σερρών, ιδιοκτησίας του Ταμείου Εθνικής Άμυνας (Τ.ΕΘ.Α.), όπως 
αυτό απεικονίζεται στο απόσπασμα του κτηματολογικού διαγράμματος 
Στρατοπέδου «ΚΛΕΙΣΑΡΗ» υπό κλίμακα 1:1000 με τα στοιχεία: 
Α.Β.Γ.Δ.ΥΣ. 64, Α., με σκοπό να χρησιμοποιηθεί η έκταση για την κά¬ 
λυψη αναγκών του τμήματος Επιστήμης Φυσικής Αγωγής και Αθλητι¬ 
σμού του Αριστοτελείου Πανεπιστημίου Θεσσαλονίκης. 

Η πράξη αυτή να ιδημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα Μέλη 

Ακριβές Αντίγραφο__ 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 



(9) 

Πράξη 120 της 23 Οκτωβρίου 1990 
Καθορισμός του ύψους των εξωτραπεζικών επιτοκίων. , 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις: 

α) Του άρθρου 15 παρ. 5 του Ν. 876/79 «Περί τροποποιήσεως και 
συμπληρώσεως διατάξεων αναφερομενων εις την ανάπτυξιν της Κεφα¬ 
λαιαγοράς». 

β) Του άρθρου 1 του Ν. 1266/82 «Όργανα ασκήσεως της νομισμα¬ 
τικής, πιστωτικής και συναλλαγματικής πολιτικής και άλλες διατά- 
ξεις». 

2. Την αριθ. 1821/10.10.1990 Πράξη του Διοικητή της Τράπεζας 
της Ελλάδος. 

3. Την. προφορική εισήγηση του Πρωθυπουργού, αποφασίζει: 

Τον καθορισμό του ύψους των εξωτραπεζικών επιτοκίων ως ακολού¬ 
θως: 

α) Το ποσοστό του εκ δικαιοπραξίας τόκου, ως ανώτατο όριο, κατά 
2% το έτος υψηλότερο από το επιτόκιο που κάθε φορά εφαρμόζει η Τρά¬ 
πεζα της Ελλάδος στο ανώτατο κλιμάκιο των χρεωστικών υπολοίπων 
των τρεχουμένων λογαριασμών που τηρούν οι Τράπεζες στην Τράπεζα 
της Ελλάδος. ' 

β) Το ποσοστό του νομίμου και εξ υπερημερίας τόκου κατά 2 %.το 
έτος υψηλότερο του ως άνω καθοριζομένου ανωτάτου ορίου του εκ δι- 
καιοπραξίας τόκου. 

Η Τράπεζα της Ελλάδος θα γνωστοποιεί στο Υπουργείο Δικαιοσύνης 
το επιτόκιο που ισχύει στο ανώτατο κλιμάκιο των χρεωστικών υπολοί¬ 
πων των τρεχουμένων λογαριασμών των τραπεζών, καθώς και τις τυ¬ 
χόν μεταβολές του επιτοκίου αυτού. 

Η πράξη αυτή ν« δημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 

-♦- 

( 10 ) 

Πράξη 121 της 23 Οκτωβρίου 1990 
Διορισμός μελών του Κεντρικού Συμβουλίου για την καταπολέμηση της 

διάδοσης των ναρκωτικών (ΚΕΣΥΚΑΝΑ). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις: 

α) του άρθρου 1 παρ. 1 του Ν. 1729/87 «Καταπολέμηση της διάδο¬ 
σης των ναρκωτικών, προστασία των νέων και άλλες διατάξεις» (ΕτΚ Α 
144)'και 

β) του αριθ. 2/89 Π.Δ/τος «Οργάνωση και λειτουργία του'Κεντρι- 
κού Συμβουλίου για την καταπολέμηση της διάδοσης των ναρκωτικών» 
(ΕτΚ Α 1). 

2. Την αριθ. Λ.Ψ.Υ. οικοθ./542/8.10.1990 εισήγηση της Υπουρ¬ 
γού Υγείας, Πρόνοιας και Κοινωνικών Ασφαλίσεων, την οποία τροπο¬ 
ποίησε κατά την συζήτηση του θέματος ενώπιον του Υπουργικού Συμ¬ 
βουλίου, αποφασίζει: 

Τον διορισμό ως μελών του Κεντρικού Συμβουλίου για την καταπο¬ 
λέμηση της διάδοσης των ναρκωτικών (ΚΕΣΥΚΑΝΑ) τους ακόλουθους 
εκπροσώπους και αναπληρωτές τους, που υπέδειξαν τα αντίστοιχα 
Υπουργεία: * 

α. Χρήστο Κόκκορη, Ψυχίατρο, εκπρόσωπο του Υπουργείου Υγείας, 
Πρόνοιας και Κοινωνικών.Ασφαλίσεων, ως τακτικό μέλος, με αναπλη¬ 
ρωτή του τον Χρήστο Κηρόπουλο, Δικηγόρο. 

β. Μαρία Φοφμάκη, Προϊσταμένη Διεύθυνσης Κ.Υ. του Υπουργείου 
Δικαιοσύνης, ως τακτικό μέλος, με αναπληρωτή της την Παρασκευή 
Τσιλιμιγκάκη, Προϊσταμένη Κοινωνικής Υπηρεσίας του Ψυχιατρείου 
Κρατουμένων. 

γ. Σωτήρη Γ'κλαβά, της Διεύθυνσης Σπουδών Δ/θμιας Εκπ/σης του 
Υπουργείου Εθνικής Παιδείας και Θρησκευμάτων, ως τακτικό μέλος, 
με αναπληρωτή του τον Γεώργιο Καΐτσα, υπάλληλο του ίδιου Υπουρ¬ 
γείου. 

δ. Γ ρηγόριο Λάτσινο, Διευθυντή Διοικητικού-Οικονομικού της Γ ενι¬ 
κής Γραμματείας Νέας'Γενιάς, ως τακτικό μέλος, με αναπληρωτή του 
τον Θεμιστοκλή Καρλατήρα, Τμηματάρχη Διοικητικού της ίδιας Γενι¬ 
κής Γραμματείας. 

ε. Βάσω Τασάκου, υπάλληλο με βαθμό Α' του κλάδου ΠΕ Τελωνεια¬ 
κών, που υπηρετεί στη Διεύθυνση Ελέγχου Τελωνείων (Δ.33) του 
Υπουργείου Οικονομικών ως τακτικό μέλος με αναπληρωτή της τον 
Αντώνιο Ζόμπολα, υπάλληλο με βαθμό Α' του Κλάδου ΠΕ Τελωνεια¬ 
κών, που υπηρετεί στη Διεύθυνση Ελέγχου Τελωνείων (Δ.33) του ίδιου 
Υπουργείου. 

στ. Κωνσταντίνο Πάλλα, Αστυνόμος Α' της Δ/νσης Δημόσιας Ασφά- 
. λείας του Υπουργείου Δημόσιας Τάξης, ιος τακτικό μέλος, με αναπλη¬ 
ρωτή του τον Παναγιώτη Σταματογιάννη, Αστυνόμο Β' της,Δ/νσης 
Ασφάλειας Αττικής της Υπηρεσίας Δίωξης. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 


( 11 ) 

Πράξη 122 της 23 Οκτωβρίου 1990 
Αύξηση των θέσεων των Ειδικών Συμβούλων - Ειδικών Συνεργατών 
στο Πολιτικό Γραφείο του Υφυπουργού Προεδρίας της Κυβέρνη- 
σης. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. Τις διατάξεις του άρθρου 30 (παρ. 5)τουΝ. 1558/1985 «Κυβέρ¬ 
νηση και Κυβερνητικά Όργανα», 

β. Την αριθ. 20141/Ε/5126/8.10.1990 εισήγηση του Υφυπουρ¬ 
γού Προεδρίας της Κυβέρνησης, αποφασίζει: 

Την αύξηση κατά μία (1) των θέσεων των Ειδικών Συμβούλων - Ει¬ 
δικών Συνεργατών στο Πολιτικό Γραφείο του Υφυπουργού Προεδρίας 
της Κυβέρνησης για κάλυψη αυξημένων υπήρεσιακών αναγκών. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 

-- 

ΑΠΟΦΑΣΕΙΣ 

Αριθ. Φ.0544/4/ΑΣ 227/Μ.3919 (12) 

Έγκριση Πρωτοκόλλου της Μικτής Ελληνο-Βουλγαρικής Τεχνικής 
Ομάδας Εργασίας και Ομάδας για το Περιβάλλον Ορεστιάδα - Σβί- 
λενγκραντ, 13 - 14.3.1990. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, ΓΕΩΡΓΙΑΣ, 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΚΑΙ 
ΠΕΡΙΒ/ΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της Συμφωνίας μεταξύ της Ελλάδας και της Λαϊκής 
Δημοκρατίας της Βουλγαρίας περί συνεργασίας στη χρησιμοποίηση των 
υδάτων των ποταμών των διαρρεόντων τα εδάφη των δύο Χωρών που 
υπογράφηκε στην Αθήνα στις 9 Ιουλίου 1964 και κυρώθηκε με το υπ’ 
αριθ. 4393/1964 Νομ. Διάταγμα το οποίο δημοσιεύθηκε στο υπ’ αριθ. 
193 Φύλλο της Εφημερίδας της Κυβερνήσεως, Τεύχος Α', της 4ης Νο¬ 
εμβρίου 1964. 

2. Τις διατάξεις της Συμφωνίας μεταξύ των Κυβερνήσεων της Ελλά¬ 
δας και της Λαϊκής Δημοκρατίας της Βουλγαρίας περί συστάσεως Ελ¬ 
ληνο-Βουλγαρικής Επιτροπής για τη συνεργασία μεταξύ των δύο Χω¬ 
ρών στους τομείς της ηλεκτρικής ενέργειας και της χρησιμοποιήσεως 
των υδάτων των ποταμών των διασχιζόντων τα εδάφη των, που υπο¬ 
γράφηκε στη Σόφια στις 12 Ιουλίου 1971 και κυρώθηκε με τον υπ’ 
αριθ. 366/1976 Νόμο που δημοσιεύθηκε στο υπ’ αριθ. 160 Φύλλο της 
Εφημερίδας της Κυβερνήσεως, Τεύχος Α', της 25ης Ιουνίου 1976. 

3. Το περιεχόμενο του υπό έγκριση Πρωτοκόλλου, αποφασί¬ 
ζουμε: 

Εγκρίνουμε ως έχει και στο σύνολό του το Πρωτόκολλο της Μικτής 
Ελληνο-Βουλγαρικής Τεχνικής ομάδας εργασίας και ομάδας για το πε¬ 
ριβάλλον που υπογράφηκε στην Ορεστιάδα και στο Σβίλενγκραντ στις 
13-14.3.1990 του οποίου το κείμενο σε πρωτότυπο στην ελληνική 
γλώσσα έχει ως εξής: 

Αθήνα, 15 Οκτωβρίου 1990 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΞΩΤΕΡΙΚΟΝ ΕΘΝΙΚΗΣ ΟΙΚΟΝΟΜΙΑΣ 

ΑΝΤΩΝΗΣ ΣΑΜΑΡΑΣ Ε.Μ. ΧΡΙΣΤΟΔΟΥΛΟΥ 

I 

ΓΕΩΡΓΙΑΣ ΥΓΕΙΑΣ, ΠΡΟΝ. & ΚΟΙΝ. ΑΣΦΑΛΙΣΕΩΝ 

ΜΙΧ. ΠΑΠΑΚΩΝΣΤΑΝΤΙΝΟΥ ΜΑΡΙΕΤΤΑ ΓΙΑΝΝΑΚΟΥ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 


ΠΡΩΤΟΚΟΛΛΟ 

Την 13η και 14η Μαρτίου 1990 στην πόλη της Ορεστιάδας και του 
Σβίλενγκραντ διεξήχθη συνάντηση της μικτής Ελληνοβουλγαρικής Τε- 

χνικής Επιτροπής. Στην συνάντηση παρευρέθησαν: · 

Από Ελληνικής πλευράς οι 

Α. Τεχνική ομάδά για τον Έβρο, Χωριατόρεμα και Ερυθροπό- 
ταμο 

1. Βασίλειος Βασιλειάδης, πρόεδρος 

2. Γεώργιος Τσεσμελής, μηχανικός στην 1η ΔΕΚΕ 

3. Γιάννης Βακαλόπουλος, μηχανικός στην 2η ΔΕΚΕ 

4. Σταύρος Μουλούδης, Διευθυντής της ΥΕΒ 

5. Θεόδωρος Καβούρ, Μεθοδιακός εκπρόσωπος, αν/χης 

6. Χαράλαμπος Καραγκιοζούδης, βοηθός μεθοριακός εκπρόσωπος, 
υπ/γός 

Β. Ομάδα Περιβάλλοντος 

1. Μιχάλης Ζωγράφος, Δ/νση Δ.Ο.Σ. του Τπ. Εθν. Οικονομίας 

2. Καστάνης Δημήτριος, Εκπρόσωπος Υπουργείου Γεωργίας 

3. Μαρία Βασιλείου, Ιχθυολόγος Υπουργείου Γεωργίας 

4. Κωτοϋλας Νικόλαος, Ιχθυολόγος Προϊστάμενος Αλιείας Ν. 
Έβρου 

5. Ηλίας Δρίζος, Κτηνίατρος Υπουργείου Γεωργίας 

6. Βασίλειος Κουτροϋλας, Χημικός Υπουργείου Οικονομικών 

7. Ηλίας Καρώνης, Επόπτης Δημόσιας Υγείας 

8. Θεόδωρος Σαρηγιαννίδης, Χημικός Μηχανικός Υπ.ΠΕ.- 
ΧΩ.Δ.Ε. 

9. Σταμάτης Πολυμεροϋδης, εκπρόσωπος Νομαρχίας Ν. Έβρου 

10. Βαλσάμης Βαλσαμακίδης, Δήμαρχος Ορεστιάδας 

11. Αθανάσιος Χαριτίδης, διερμηνέας 
Από Βουλγαρικής πλευράς οι 

Α. Τεχνική ομάδα για τον Έβρο, Χωριατόρεμα και Ερυθροπό- 
ταμο 

1. Τσένκο Ντίντσεφ, πρόεδρος 

2. Βασίλ Κορντόφσκι, πρόεδρος 

3. Γκριγκόρ Ντόσκωφ, μεθοριακός εκπρόσωπος 

4. Μίλκο Ζαχάριεφ, Μεθοριακός Τοπογράφος 

5. Γκιόργκι Γκεοργκίεφ, Διευθυντής Π.Ε. πόλης Χάσκοβο 

6. Γκιόργκι Στάνεφ, Ν.Ο.Β. 

7. Λιλιάνα Κρίστεβα, ΟΟ.ΟΟΧΜ” Σόφια 

8. Πέτκο Στόεφ, ΠΕ Σβίλενγκραντ 

9. Ανγκελ Δημητρώφ, διερμηνέας 
Β. Στην ομάδα Περιβάλλοντος 

1. Γκιόργκι Καραγκιόζωφ, ΜΟΟ 

2. Βρανιμίρ Νάτωφ, ΜΟΟ 

3. Γιανισλάβ Μπάμπωφ, ΜΟΟ 

4. Μιχαήλ Μιχαήλωφ, ΝΒΑ..-ΜΟΟ 

5. Πέτερ Σοπατζίεφ, ΜΗ30Γ 

6. Βασίλ Βασίλιεφ, ΧΕΝ - Χάσκοβο 

7. Γκεόργκι Μποσνάκωφ, ΡΝΟΠΟ - Πλόντιβ 

8. Πέτερ Αγκέλωφ, ΡΝΟΠΟ - Χάσκοβο 

9. Βέρα Μπαράκοβα, ΡΝΟΠΟ - Στάρα Ζαγόρα 

I. Η τεχνική ομάδα για τον Έβρο, Χωριατόρεμα και Ερυθροπόταμο 
Η τεχνική μικτή Ελληνοβουλγαρική ομάδα εργασίας εξήτασε τα θέ¬ 
ματα των ποταμών 
α. Χωριατόρεμα 
β. Ερυθροπόταμου 
γ. Έβρου 

Μετά από τις συζητήσεις που διεξήχθησαν η επιτροπή συμφώνησε τα 
παρακάτω: 

α. Για το Χωριατόρεμα 

Οι δύο πλευρές συμφώνησαν να υλοποιηθεί η μεθοριακή γραμμή από 
τις Μεθοριακές πυραμίδες 326 έως 337 από τις αρμόδιες στρατιωτικές 
Υπηρεσίες. Για να γίνει η εργασία αυτή θα πρέπει να προηγηθεί καθαρι¬ 
σμός της κοίτης από την βλάστηση, ο οποίος θα γίνει μέχρι τις 30 Ιου¬ 
λίου 1990 παρουσία των στρατιωτικών Υπηρεσιών. 

Και οι δύο πλευρές συμφώνησαν ότι μετά την υλοποίηση της μεθορια¬ 
κής γραμμής θα είναι έτοιμες να εκτελέσουν εργασίες διευθέτησης στο 
τμήμα από Μ.Π. 322 έως Μ.Π. 336 με μελέτες που θα προσαρμοσθούν 
στην υλοποιημένη μεθοριακή γραμμή. 

Για το τμήμα Μ.Π. 336 έως Μ.Π. 340 οι δύο πλευρές θα συντάξουν 
μελέτες διευθέτησης με τις απόψεις τους και θα τις θέσουν υπόψιν των 


Προϊσταμένων Υπηρεσιών. Οι δύο πλευρές συμφώνησαν να καθαρίσουν 
επίσης το τμήμα μεταξύ των Μ.Π, 340 και Μ.Π. 342. 

β. Για τον Ερυθροπόταμο ·. . 

Οι δύο πλευρές συμφώνησαν να συντάξουν προϋπολογισμό για τις 
μελλοντικές εργασίες διευθέτησης και δεσμεύονται σε περίπτωση διαπί¬ 
στωσης δυνατότητας εκτελέσεως εργασιών, πριν από την συμφωνία, να 
υπάρξει προειδοποίηση ενός χρόνου. 

γ. Για τον Έβρο 

Επίσης οι δύο πλευρές συμφώνησαν ότι οι τελευταίες μετρήσεις είναι 
αρκετά ακριβείς και δεν είναι απαραίτητο να γίνουν νέες μετρήσεις. 
Προτείνεται και από τα δύο μέρη αυτοψία για τον έλεγχο της υφισταμέ- 
νης κατάστασης καθώς επίσης και η σύνταξη προμελέτης, η οποία θα 
καθορίζει τις λεπτομέρειες του καθαρισμού. 

II. Η ομάδα Περιβάλλοντος συμφώνησε τα παρακάτω: 

Επί του δευτέρου θέματος της ημερήσιας διάταξης για την ποιότητα 
των υδάτων του ποταμού Έβρου, η Ελληνική πλευρά τόνισε την ανά¬ 
γκη για την διατήρηση και βελτίωση της ποιότητας των υδάτων του 
ποταμού Έβρου, μέσω συνεχίσεως της συνεργασίας μεταξύ των δύο 
χωρών για το θέμα. 

Η Βουλγαρική πλευρά ενημέρωσε για την προσπάθεια, την οποία 
έκανε η Βουλγαρία, για την καλυτέρευση της οικολογικής κατάστασης 
του ποταμού, καθώς επίσης και για το μακροχρόνιο πρόγραμμα για τον 
καθαρισμό των λυμάτων και αποβλήτων προτού εισέλθουν στον ποταμό 
Έβρο και τα άμεσα μέτρα προς αυτή την κατεύθυνση. 

Κατόπιν της προτάσεως της Ελληνικής πλευράς, οι δύο πλευρές συμ¬ 
φώνησαν να προτείνουν στα αρμόδια κυβερνητικά όργανα την σύσταση 
ανεξάρτητης,,διμερούς ομάδας εργασίας, ει δυνατόν προ του τέλους του 
μηνός Μαΐου 1990, η οποία θα συνέρχεται σε τακτά χρονικά διαστή¬ 
ματα και θα εξετάζει θέματα αμοιβαίου ενδιαφέροντος και θα κάνει πα¬ 
ρατηρήσεις για την καλυτέρευση της ποιότητας των υδάτων του ποτα- 
μού Έβρου, όπως: 

- Εναρμόνιση των κριτηρίων και των ορίων των παραμέτρων της 
ποιότητας των υδάτων, της μεθοδολογίας των αναλύσεων, τις θέσεις 
και την τεχνική του ελέγχου. 

- Τον καθορισμό διαδικασίας για την προειδοποίηση στην περί¬ 
πτωση ατυχήματος, τα μέσα για την αντιμετώπιση της ρύπανσης, η 
λήψη μέτρων για την μείωση των αποτελεσμάτων-τυχόν , ατυχήματος 
και την ειδοποίηση για το είδος και έκταση της ρύπανσης. 

- ’Αλλα προβλήματα, τα οποία η ομάδα θα θεωρήσει απαραί¬ 
τητα. 

Οι δύο πλευρές προτείνουν για την ευελιξία της ομάδας εργασίας η 
κάθε αντιπροσωπεία να αποτελείται από 4 μέλη, συμπεριλαμβανομένων 
και του προέδρου κάθε πλευράς, με την δυνατότητα συμμετοχής εμπει¬ 
ρογνωμόνων ανάλογα με τα θέματα για συζήτηση. 

Ως πρώτο βήμα σ’ αυτήν την κατεύθυνση μεταξύ Ελληνικής^και 
Βουλγαρικής πλευράς, αντηλλάγησαν τηλέφωνα των υπηρεσιών ελεήρ- 
* ου · 

Το παρόν πρωτόκολλο συντάχθηκε σε δύο αντίγραφα στην Ελληνική “ 
και Βουλγαρική γλώσσα ένα για κάθε πλευρά. 

Από Ελληνικής πλευράς Από Βουλγαρικής πλευράς 
ΒΑΣΙΛ. ΒΑΣΙΛΕΙΑΔΗΣ ΤΣΕΝΚΟ ΝΤΙΝΤΣΕΦ 

", Πράξη Διοικητή αριθ. 1823/16:10.90 
(Άρθρο 1 του Ν. 1266/82) 

Μεταβολή του καθεστώτος που διέπει την υποχρέωση των εμπορικών 
τραπεζών για τη χρηματοδότηση δημοσίων επιχειρήσεων και οργα¬ 
νισμών. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Τις ΠΔ/ΤΕ 1089/29.6.87, 1649/8.12.89 και 1718/ 
22.3.90. 

γ) Την επιδίωξη να εξασφαλισθούν, στα πλαίσια της απελευθέρωσης 
του πιστωτικού συστήματος, ίσοι όροι χρηματοδότησης των δημοσίων 
επιχειρήσεων με αυτούς που ισχύουν για τις ιδιωτικές επιχειρήσεις, 
αποφάσισε τα εξής: 

Να τροποποιήσει την παρ. 3 της ΠΛ/ΤΕ 1089/29.6.87 και να κα¬ 
θορίσει τα εξής: 

1. Από την κοινοποίηση της παρούσας Πράξης, δεν επιτρέπεται στις 
εμπορικές τράπεζες να αντλούν κεφάλαια από τα αδιάθετα υπόλοιπα της 
υποχρέωσης για τη χρηματοδότηση των ΔΕΚΟ (ΠΔ/ΤΕ 1089/ 
29.6.87 παρ. 3, όπως ισχύει), για τη χορήγηση δανείων προς δημόσιες 
επιχειρήσεις. 

2. Το ποσοστό επί της μεταβολής των καταθέσεων των εμπορικών 
τραπεζών που αποτελούν τη βάση για τον υπολογισμό της υποχρέωσης 
για τη χορήγηση δανείων στι ΔΕΚΟ καθορίζεται σε έξι τοις εκατό (6%) 
από την 1η Νοεμβρίου 1990 και σε τρία τόις εκατό (3%) από την 1 Ια¬ 
νουάριου 1991. Από την 1 Απριλίου 1991 δεν πραγματοποιούνται δε¬ 
σμεύσεις επί'της αύξησης των εν λόγω καταθέσεων. 

3. Επί των υφισταμένων κατά την 31.10.1990 υπολοίπων καταθέ¬ 
σεων εξακολουθεί να εφαρμόζεται το ποσοστό που ισχύει μέχρι την ημε¬ 
ρομηνία αυτή (9%). 

4. Διευκρινίζεται ότι τα υπόλοιπα των υφισταμένων κατά την κοινο- . 
ποίηση της παρούσας Πράξης δανείων προς δημόσιες επιχειρήσεις που 
έχουν αντληθεί από την πιο πάνω δέσμευση εξακολουθούν μέχρι την 
ημερομηνία της συμβατικής τους εξόφλησης, να υπολογίζονται για κά¬ 
λυψη της σχετικής υποχρέωσης των τραπεζών που αναφέρεται στην 
παρ. 3. 

Η πράξη αυτή να δημοσιευθεί στην Εφημερίδα της Κυβερνήσειυς. 

Αθήνα, 16 Οκτωβρίου 1990 

Ο Διοικητής 
ΔΗΜ. ΧΑΛΙΚΙΑΣ 

Χορήγηση συναλλάγματος στις εταιρείες Επενδύσεων Χαρτοφυλακίου 
και Διαχειρίσεως Αμοιβαίων Κεφαλαίων για επένδυση διαθεσίμων 
τους σε χρεόγραφα εξωτερικού. 

(Συνεδρίαση 454/3.9.90, θέμα 12) 

ΤΡΑΠΕΖΑ ΤΗΣ ΕΛΛΑΔΟΣ 
ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
-'-.ι ΘΕΜΑΤΩΝ 

Αφού έλαβε υπόψη: 

α) Τις διατάξεις του ΝΔ 608/1970 «περί εταιρειών Επενδύσεων 
Χαρτοφυλακίου και Αμοιβαίων Κεφαλαίων», 
β) Σχετικά αιτήματα εταιρειών Επενδύσεων Χαρτοφυλακίου και Δια- 
χειρίσεως Αμοιβαίων Κεφαλαίων, αποφάσισε τα ακόλουθα: 

I. Εγκρίνει τη χορήγηση από την Τράπεζα της Ελλάδος, μετά την 
υποβολή των απαραίτητων δικαιολογητικών από τα οποία να προ¬ 
κύπτει η αυθεντικότητα των συναλλαγών, συναλλάγματος στις εται¬ 
ρείες Επενδύσεων Χαρτοφυλακίου και Διαχειρίσεως Αμοιβαίων Κε¬ 
φαλαίων για την επένδυση διαθεσίμων τους, σύμφωνα με τις διατά¬ 
ξεις του Ν.Δ. 608/1970 σε χρηματιστηριακούς τίτλους του εξωτε¬ 
ρικού, ως ακολούθως: 

1. Εταιρείες Επενδύσεων Χαρτοφυλακίου: 
μέχρι 20% επί του καταβεβλημένου κεφαλαίου. 

2. Εταιρείες Διαχειρίσεως Αμοιβαίων Κεφαλαίων: 

α. Μέχρι 20% επί του μέσου όρου του καθαρού ενεργητικού του Δε¬ 
κεμβρίου του προηγουμένου της επένδυσης ημερολογιακού έτους, 
β. Μέχρι 20% επί του αρχικού ενεργητικού, προκει'μένου για τα 
Αμοιβαία Κεφάλαια που συγκροτούνται κατά το έτος που πραγμα- 
. τοποιείται η επένδυση. 


II. Η χορήγηση του ως άνω συναλλάγματος θα πραγματοποιείται με 
την ανάληψη από τις ανωτέρω εταιρείες της υποχρέωσης ότι οι πρό¬ 
σοδοι των χρηματιστηριακών τίτλων που θα αγορασθούν (μείον τα 
σχετικά έξοδα), καθώς και το «αντίτιμο πώλησης σε περίπτωση εκ¬ 
ποίησης και μη αντικατάστασής τους, θα εισάγονται στην Ελλάδα 
και θα τηρούνται πλήρη δικαιολογητικά τα οποία θα τίθενται στη 
διάθεση των ελεγκτών της Τράπεζας της Ελλάδος κατά τη διενέρ¬ 
γεια των ελέγχων της. 

III. Η παρακολούθηση της εφαρμογής της παρούσας απόφασης, «ανα¬ 
τίθεται στη Διεύθυνση Ελέγχου για την Εφαρμογή των Συναλλαγ¬ 
ματικών Κανόνων της Τράπεζας της Ελλάδος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Η Γραμματέας Τα Μέλη 

Ακριβές αντίγραφο 
Αθήνα, 19 Οκτωβρίου 1990 
Η Γραμματέας 
Μ. ΚΑΡΑΜΠΕΛΑ 



ΔΙΟΡΘΩΣΕΙΣ ΣΦΑΛΜΑΤΩΝ 

Στο Π.Δ/γμα 308/13.9.90 «Οργανισμός του Ταμείου Ασφαλί- 
σεως Δημοτικών και Κοινοτικών Υπαλλήλων», που δημοσιεύθηκε 
στο ΦΕΚ 129/Α/27.9.90 γίνονται οι παραπάνω διορθώσεις: 
α) Στο άρθρο 1, Διάρθρωση υπηρεσιών αντί του εσφοιλμένου «ε. 
Τμήμα Μηχανογράφησης», τίθεται το σωστό «Ε. Τμήμα Μηχανο- 1 
γράφησης». 

β) Στην πρώτη σειρά της τρίτης παραγράφου της περίπτωσης Α' του 
άρθρου 2, αντί του εσφαλμένου «... μέσα στις νόμιμες προϋποθέσεις 
στην Εθνική...», τίθεται το σωστό «... μέσα στις νόμιμες προθεσμίες 
στην Εθνική...». 

γ) Στην δεύτερη και τρίτη σειρά της τρίτης παραγράφου της περί^ 
πτώσης Β' του άρθρου 2, αντί του εσφαλμένου «... βοηθημάτων...», 
τίθεται το σωστό «... βοηθηματούχων...». 

δ) Στην τέταρτη σειρά πριν του τέλους του άρθρου 2 αντί του εσφαλ¬ 
μένου «..'. και γενικά χειρισμός οποιοσδήποτε άλλου θέματος...», τί¬ 
θεται το σωστό «... και γενικά οποιοσδήποτε άλλου θέματος...». 
ε) Στην προτελευταία σειρά του άρθρου 5, αντί του εσφοιλμένου «... 
των κλάδων πληροφορικής...», τίθεται το σωστό «... των Κλάδων 
ΠΕ Πληροφορικής...». 

(Από το Υπουργείο Υγείας, Πρόν. και Κοιν. Ασφοιλίσεων) 

-♦- 

Στο Προεδρικό Διάταγμα 310/13.9.90 «Οργανισμός του Τα¬ 
μείου Επικουρικής Ασφάλισης Προσωπικού Οργανισμών Κοινωνι¬ 
κής Ασφάλισης (ΤΕΑΠΟΚΑ)» που δημοσιεύθηκε στο ΦΕΚ 129/Α/ , 

27.9,90 γίνονται οι παρακάτω διορθώσεις: 
α) Στην πρώτη σειρά του εδαφίου β' της παραγράφου 5 του άρθρου 2, 
αντί του εσφαλμένου «... Ταμείου και ετήσιου...», τίθεται το σωστό 
«... Ταμείου και του ετήσιου..:». 

β) Στην τέταρτη σειρά του εδαφίου α της περίπτωσης Α’ της παρα¬ 
γράφου I του άρθρου 5, αντί του εσφαλμένου «... 13 του Ν. 1476/ 
84», τίθεται το σωστό «... 15 του Ν. 1476/84». 

(Από το Υπουργείο Υγείας, Πρόν. και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




